LATVIJAS REPUBLIKA

Daugavpils pilsētas dome

reģ.Nr. 90000077325

Kr.Valdemāra iela 1, Daugavpils, LV-5401

**Atklātā konkursa**

**„Medikamentu un medicīnas preču piegāde Daugavpils pilsētas pašvaldības iestādēm”**

**(iepirkuma identifikācijas numurs DPD 2017/6)**

# Iepirkumu komisijas sēdes protokols Nr. 7

2017.gada 21.martā

SĒDE NOTIEK Daugavpilī, K.Valdemāra ielā 1, 306. kabinetā

SĒDE SĀKAS plkst. 15:40

SĒDĒ PIEDALĀS:

|  |  |
| --- | --- |
| Komisijas priekšsēdētāja: | Jurate Kornutjaka – Daugavpils pilsētas domes Centralizēto iepirkumu nodaļas vadītāja, |
| Komisijas locekļi: | Kristīne Šede – Daugavpils pilsētas domes Centralizēto iepirkumu nodaļas juriste, |
|  | Inga Zarāne – Daugavpils pilsētas domes Centralizēto iepirkumu nodaļas ekonomiste, |
|  | Irina Samule – Daugavpils pensionāru sociālās apkalpošanas teritoriālā centra saimniecības vadītāja, |
| PROTOKOLĒ komisijas locekle:  | Kristīne Šede  |

Komisijas izveidošanas pamats: Domes izpilddirektores 2017.gada 19.janvāra rīkojums Nr.17.

IEPIRKUMS IZSLUDINĀTS: Paziņojums par līgumu ievietots Iepirkuma uzraudzības biroja mājas lapā [www.iub.gov.lv](http://www.iub.gov.lv) 2017.gada 2.februārī. Konkursa nolikums ievietots Daugavpils pilsētas domes mājas lapā [www.daugavpils.lv](http://www.daugavpils.lv) 2017.gada 2.februārī.

Komisijas sēdes darba kārtība: Iepirkuma pārtraukšana 2.daļā “Kompensējamie medikamenti”.

* 1. **Iepirkuma pārtraukšana 2.daļā “Kompensējamie medikamenti”**
1. Komisijas priekšsēdētāja Jurate Kornutjaka paziņo sēdi par atklātu, nosauc komisijas sastāvu, ziņo sēdes darba kārtību.
2. Iepirkumu komisijas locekle I.Zarāne informē, ka veicot pretendentu SIA “A Aptiekas”, SIA “Aptieka Dziednieks” un AS “Recipe Plus” finanšu piedāvājumu pārbaudi 2.daļā “Kompensējamie medikamenti” konstatēja, ka pretendenti kompensējamajiem medikamentiem piedāvājuši atšķirīgus piedāvājumus ar ievērojamām piedāvāto summu svārstībām daļā. Piedāvājumi nav savstarpēji salīdzināmi pēc būtības, jo katrs pretendents izmantojis atšķirīgu piedāvātās cenas aprēķināšanas metodiku un nav iespējams izsekot, vadoties no kādiem aprēķiniem pretendenti atsevišķās pozīcijās ir norādījuši līdzmaksājuma summas, bet citās nē?
3. Ņemot vērā minēto, iepirkumu komisija secina, ka nepieciešams būtiski pārstrādāt finanšu-tehniskā piedāvājuma veidlapu 2.daļā “Kompensējamie medikamenti”, iekļaujot veidlapā papildus kolonnas precīzākas informācijas norādīšanai, lai būtu iespējams izsekot pretendentu piedāvātās cenas veidošanās mehānismam, kā arī papildināt iepirkuma dokumentus ar finanšu-tehniskā piedāvājuma aizpildīšanas paraugu. Līdz ar to nepieciešams pārtraukt iepirkumu 2.daļā “Kompensējamie medikamenti”.
4. Pamatojoties uz Publisko iepirkumu likuma 38.panta otro daļu, kura nosaka, ka pasūtītājs var jebkurā brīdī pārtraukt iepirkuma procedūru, ja tam ir objektīvs pamatojums, **iepirkumu komisija nolemj:**
	1. **pārtraukt** atklātā konkursa „Medikamentu un medicīnas preču piegāde Daugavpils pilsētas pašvaldības iestādēm” (iepirkuma identifikācijas numurs DPD 2017/6) 2.daļu “Kompensējamie medikamenti”, jo nepieciešamas būtiskas izmaiņas iepirkuma dokumentos;
	2. **informēt** likumā noteiktajā kārtībā visus pretendentus par komisijas pieņemto lēmumu attiecīgajā daļā;
	3. **publicēt** Iepirkumu uzraudzības biroja mājas lapā paziņojumu par iepirkuma procedūras pārtraukšanu attiecīgajā daļā.

*Balsojums: 4 balsis “par”, “pret” – nav.*

SĒDE BEIDZAS plkst. 16:00

Komisijas priekšsēdētāja: J.Kornutjaka

Komisijas locekļi: I.Samule

 I.Zarāne

Komisijas locekle, protokoliste: K.Šede